CELEX: 32020D0759
Language: lv
Date: 2020-06-08 00:00:00
Title: Komisijas Īstenošanas lēmums (ES) 2020/759 (2020. gada 8. jūnijs), ar kuru groza Īstenošanas lēmumu (ES) 2016/588, lai efektīvo 12 V maiņstrāvas ģeneratoru izmantošanu attiecinātu arī uz vieglajiem pasažieru automobiļiem, kas spēj darboties ar konkrētām alternatīvām degvielām (Dokuments attiecas uz EEZ)

9.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 179/13
               
            
         KOMISIJAS ĪSTENOŠANAS LĒMUMS (ES) 2020/759
         (2020. gada 8. jūnijs),
         ar kuru groza Īstenošanas lēmumu (ES) 2016/588, lai efektīvo 12 V maiņstrāvas ģeneratoru izmantošanu attiecinātu arī uz vieglajiem pasažieru automobiļiem, kas spēj darboties ar konkrētām alternatīvām degvielām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     Ražotāji ŠKODA AUTO, a.s, FORD-Werke GmbH, Groupe RENAULT, FCA Italy S.p.A., SEAT S.A., Volkswagen AG, Automobiles Citroen, Automobiles Peugeot, PSA Automobiles SA, OPEL Automobile GmbH2019. gada 17. oktobrī atbilstoši Komisijas Īstenošanas regulas (ES) Nr. 725/2011 (2) 12.a pantam kopā iesniedza pieprasījumu grozīt Komisijas Īstenošanas lēmumu (ES) 2016/588 (3), lai paplašinātu inovatīvās tehnoloģijas apstiprinājumu, paredzot tās izmantošanu vieglajos [pasažieru] automobiļos, kas spēj darboties ar konkrētām alternatīvām degvielām.
                  
               
                     (2)
                  
                  
                     Ņemot vērā aizvien pieaugošo to vieglo pasažieru automobiļu īpatsvaru, kas spēj darboties ar sašķidrināto naftas gāzi (LPG) vai saspiesto dabasgāzi (CNG), pieprasījuma iesniedzēji jo īpaši ir pieprasījuši Īstenošanas lēmuma (ES) 2016/588 darbības jomā iekļaut arī efektīvo 12 V maiņstrāvas ģeneratoru izmantošanu minētajos vieglajos pasažieru automobiļos un attiecīgi pielāgot dažus koeficientus testēšanas metodikā.
                  
               
                     (3)
                  
                  
                     Komisija pieprasījumu ir izvērtējusi saskaņā ar Regulas (ES) 2019/631 11. pantu, Īstenošanas regulu (ES) Nr. 725/2011, kā arī saskaņā ar Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Eiropas Parlamenta un Padomes Regulai (EK) Nr. 443/2009 (4) (2018. gada jūlija redakcija) (5). Tā secināja, ka pieprasījums attiecībā transportlīdzekļiem, ko darbina ar LPG un CNG, ir pamatots un ka efektīvo 12 V maiņstrāvas ģeneratoru minimālais lietderības koeficients attiecībā uz izmantošanu minētajos transportlīdzekļos būtu jāpielāgo, lai ņemtu vērā šīs inovatīvās tehnoloģijas izmantošanu transportlīdzekļos, kuri spēj darboties ar minētajām degvielām.
                  
               
                     (4)
                  
                  
                     Tā arī uzskatīja, ka, lai ievērotu atbilstību un konsekvenci ar citiem apstiprinošajiem lēmumiem, ir jārisina jautājums par transportlīdzekļiem, kas spēj darboties ar E85 degvielu. Tāpēc attiecībā uz šādiem transportlīdzekļiem būtu jāprecizē, ka, pamatojoties uz E85 degvielas ierobežoto pieejamību Savienības tirgū kopumā, no efektīvā 12 V maiņstrāvas ģeneratora izmantošanas gūto CO2 ietaupījumu noteikšanas nolūkā nav lietderīgi šo degvielu nošķirt no benzīna.
                  
               
                     (5)
                  
                  
                     Tāpēc Īstenošanas lēmums (ES) 2016/588 būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Grozījumi
            Īstenošanas lēmumu (ES) 2016/588 groza šādi:
            
                        1)
                     
                     
                        lēmuma 2. panta 1. punkta c) apakšpunktu aizstāj ar šādu:
                        
                                    “c)
                                 
                                 
                                    tā lietderības koeficients ir vismaz:
                                    
                                                i)
                                             
                                             
                                                73,8 % – transportlīdzekļiem, ko darbina ar benzīnu vai E85 degvielu, izņemot motorus ar turbopūti;
                                             
                                          
                                                ii)
                                             
                                             
                                                73,4 % – transportlīdzekļiem, ko darbina ar benzīnu vai E85 degvielu, ar turbopūti;
                                             
                                          
                                                iii)
                                             
                                             
                                                74,2 % – transportlīdzekļiem ar dīzeļmotoru;
                                             
                                          
                                                iv)
                                             
                                             
                                                74,6 % –transportlīdzekļiem, ko darbina ar sašķidrinātu naftas gāzi (LPG), izņemot motorus ar turbopūti;
                                             
                                          
                                                v)
                                             
                                             
                                                74,1 % – transportlīdzekļiem, ko darbina ar LPG, ar turbopūti;
                                             
                                          
                                                vi)
                                             
                                             
                                                76,3 % –transportlīdzekļiem, ko darbina ar saspiesto dabasgāzi (CNG), izņemot motorus ar turbopūti;
                                             
                                          
                                                vii)
                                             
                                             
                                                75,7 % – transportlīdzekļiem, ko darbina ar CNG, ar turbopūti.”;
                                             
                                          
                              
                  
                        2)
                     
                     
                        lēmuma 3. pantam pievieno šādus punktus:
                        
                           “3.   Ja inovatīvā tehnoloģija ir izmantota divu degvielu vai maināmas degvielas transportlīdzeklī, apstiprinātāja iestāde CO2 ietaupījumus reģistrē šādi:
                           
                                       a)
                                    
                                    
                                       divu degvielu transportlīdzekļiem, kuru darbināšanai izmanto benzīnu un gāzveida degvielu, reģistrē CO2 ietaupījumus attiecībā uz LPG vai CNG;
                                    
                                 
                                       b)
                                    
                                    
                                       maināmas degvielas transportlīdzekļiem, kuru darbināšanai izmanto benzīnu un E85 degvielu, reģistrē CO2 ietaupījumus attiecībā uz benzīnu.
                                    
                                 
                        
                           4.   Sertificētos CO2 ietaupījumus, kas ierakstīti ar atsauci uz ekoinovācijas kodu Nr. 17, ražotāju vidējo īpatnējo emisiju aprēķināšanā var ņemt vērā tikai līdz 2020. kalendārā gada beigām.”;
                        
                     
                  
                        3)
                     
                     
                        pielikumā 2. un 3. tabulu aizstāj ar šādām:
                        “2. tabula
                        
                        
                           Efektīvās jaudas patēriņš
                        
                        
                                    Motora [dzinēja] veids
                                 
                                 
                                    Efektīvās jaudas patēriņš (Vpe) (l/kWh)
                                 
                              
                                    Benzīna/E85 motors
                                 
                                 
                                    0,264
                                 
                              
                                    Benzīna/E85 motors ar turbopūti
                                 
                                 
                                    0,280
                                 
                              
                                    Dīzeļmotors
                                 
                                 
                                    0,220
                                 
                              
                                    
                                       LPG motors
                                 
                                 
                                    0,342
                                 
                              
                                    
                                       LPG motors ar turbopūti
                                 
                                 
                                    0,363
                                 
                              
                                     
                                 
                                 
                                    Efektīvās jaudas patēriņš (Vpe) (m3/kWh)
                                 
                              
                                    
                                       CNG (G20) motors
                                 
                                 
                                    0,259
                                 
                              
                                    
                                       CNG (G20) motorsar turbopūti
                                 
                                 
                                    0,275
                                 
                              
                           
                        
                           3. tabula
                        
                        
                           Degvielas pārrēķina koeficients (CF)
                        
                        
                                    Degvielas veids
                                 
                                 
                                    Pārrēķina koeficients
                                 
                              
                                     
                                 
                                 
                                    (100 g CO2/l)
                                 
                                 
                                    (g CO2/l)
                                 
                              
                                    Benzīns/E85
                                 
                                 
                                    23,3
                                 
                                 
                                    2330
                                 
                              
                                    Dīzeļdegviela
                                 
                                 
                                    26,4
                                 
                                 
                                    2640
                                 
                              
                                    LPG
                                 
                                 
                                    16,3
                                 
                                 
                                    1629
                                 
                              
                                     
                                 
                                 
                                    (100 g CO2/m3)
                                 
                                 
                                    (g CO2/m3)
                                 
                              
                                    
                                       CNG (G20)
                                 
                                 
                                    18,0
                                 
                                 
                                    1795
                                 
                              
                  
         
            2. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 8. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas regula (ES) Nr. 725/2011 (2011. gada 25. jūlijs), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
         
            (3)  Komisijas Īstenošanas lēmums (ES) 2016/588 (2016. gada 14. aprīlis) par efektīvos 12 V maiņstrāvas ģeneratoros izmantotas tehnoloģijas apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 25. lpp.).
         
            (4)  Eiropas Parlamenta un Padomes Regula (EK) Nr. 443/2009 (2009. gada 23. aprīlis), ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52